รัฐบาลไทย-ข่าวทำเนียบรัฐบาล-รองนายกรัฐมนตรี พลอากาศเอก ประจินฯ เปิดงานนิทรรศการสืบสานพระราชปณิธาน พระบิดาแห่งการพัฒนาพลังงาน“ก้าวมั่งคง ยั่งยืน พอเพียง” เพื่อน้อมสำนึกในพระมหากรุณาธิคุณ ร.9 อย่างหาที่สุดมิได้
วันอังคารที่ 21 กุมภาพันธ์ 2560
รองนายกรัฐมนตรี พลอากาศเอก ประจินฯ เปิดงานนิทรรศการสืบสานพระราชปณิธาน พระบิดาแห่งการพัฒนาพลังงาน“ก้าวมั่งคง ยั่งยืน พอเพียง” เพื่อน้อมสํานึกในพระมหากรุณาธิคุณ ร.9 อย่างหาที่สุดมิได้
รองนายกรัฐมนตรี พลอากาศเอก ประจินฯ เปิดงานนิทรรศการสืบสานพระราชปณิธาน พระบิดาแห่งการพัฒนาพลังงาน“ก้าวมั่งคง ยั่งยืน พอเพียง” น้อมสํานึกในพระมหากรุณาธิคุณ ร.9 อย่างหาที่สุดมิได้ และเพื่อให้ประชาชนได้ตระหนักถึงความสําคัญพลังงานใช้ทรัพยากรอย่างคุ้มค่า
วันนี้ (20 ก.พ.60) เวลา16.00น. ณFashion Hallศูนย์การค้าสยามพารากอน กรุงเทพฯ พลอากาศเอก ประจิน จั่นตอง รองนายกรัฐมนตรี ในฐานะประธานกรรมการกองทุนเพื่อส่งเสริมการอนุรักษ์พลังงานได้เป็นประธานในพิธีเปิดงานนิทรรศการสืบสานพระราชปณิธาน พระบิดาแห่งการพัฒนาพลังงาน ภายใต้แนวคิด“ก้าวมั่งคง ยั่งยืน พอเพียง”เพื่อสืบสานพระราชปณิธานและน้อมสํานึกในพระมหากรุณาธิคุณพระบาทสมเด็จพระปรมินทรมหาภูมิพลดุลยเดช พระบิดาแห่งการพัฒนาพลังงานไทยอย่างหาที่สุดไม่ได้ ด้วยพระปรีชาสามารถด้านพลังงาน และสายพระเนตรอันกว้างไกล ทําให้การพัฒนาพลังงานของประเทศได้รับการวางรากฐานได้อย่าง มั่นคงและยั่งยืน ตลอดจนเป็นต้นแบบของความประหยัด และความพอเพียงผ่านพระราชจริยวัตรอันงดงามของพระองค์ท่าน ซึ่งกระทรวงพลังงาน โดยสํานักงานนโยบายและแผนพลังงาน (สนพ.) จัดงานดังกล่าวขึ้นระหว่างวันที่20 - 21กุมภาพันธ์ พ.ศ.2560ในวาระสถาปนา25ปี สนพ. และกองทุนเพื่อส่งเสริมการอนุรักษ์พลังงาน และครบรอบ2ทศวรรษโครงการ“รวมพลังหาร2”โดยมี พลเอก อนันตพร กาญจนรัตน์ รัฐมนตรีว่าการกระทรวงพลังงาน นายทวารัฐ สูตะบุตร ผู้อํานวยการสํานักงานนโยบายและแผนพลังงาน (สนพ.) และโฆษกกระทรวงพลังงาน คณะผู้บริหารกระทรวงพลังงาน เจ้าหน้าที่ที่เกี่ยวข้อง สื่อมวลชน และประชาชนเข้าร่วมงาน
โอกาสนี้ รองนายกรัฐมนตรี ได้กล่าวถึงสถานการณ์สังคมไทยและสังคมโลกปัจจุบันว่า มีผลต่อความต้องการใช้พลังงานในอัตราที่เพิ่มสูงขึ้น การมีพลังงานใช้อย่างเพียงพอกับความต้องการของประชาชนและสอดคล้องกับการเติบโตทางเศรษฐกิจ ย่อมหมายถึงความมั่นคงของประเทศชาติ ซึ่งกระทรวงพลังงาน ด้วยในปี2560เป็นปีที่25แห่งการสถาปนาสํานักงานนโยบายและแผนพลังงาน กระทรวงพลังงาน ซึ่งเป็นหน่วยงานหลักด้านนโยบายและแผนพลังงานของประเทศ และครบรอบ25ปี กองทุนเพื่อส่งเสริมการอนุรักษ์พลังงาน จึงได้มีการจัดนิทรรศการ“สืบสานพระราชปณิธาน พระบิดาแห่งการพัฒนาพลังงานไทย”ภายใต้แนวคิดก้าวมั่นคง ยั่งยืน พอเพียงเพื่อสืบสานพระราชปณิธานพระบาทสมเด็จพระปรมินทรมหาภูมิพลอดุลยเดช และน้อมนําไปประยุกต์ใช้ในชีวิตประจําวัน เพื่อให้ประชาชนทั่วไปได้ตระหนักถึงความสําคัญด้านพลังงาน การใช้ทรัพยากรอย่างคุ้มค่า พอเพียง อันเป็นที่ประจักษ์ชัดแก่พสกนิกรชาวไทยเสมอมา อีกทั้งยังส่งเสริมการเผยแพร่ข้อมูลในทุกมิติ เพื่อความมั่นคงด้านพลังงานของประเทศอย่างยั่งยืน
พร้อมทั้ง รองนายกรัฐมนตรี ได้กล่าวแสดงความยินดีในโอกาสครบรอบ25ปี ของสํานักงานนโยบาย และแผนพลังงาน กระทรวงพลังงาน ในฐานะ“องค์กรหลักในการสร้างสรรค์ และบริหารจัดการนโยบายและแผนด้านพลังงาน เพื่อความยั่งยืนของประเทศ” ที่ได้ปฏิบัติภารกิจสําคัญมายาวนาน ควบคู่กับการบริหารงาน“กองทุนเพื่อส่งเสริมการอนุรักษ์พลังงาน”ให้โปร่งใสอย่างมืออาชีพ และขอชื่นชมความสําเร็จในการรณรงค์ปลูกจิตสํานึกด้านการประหยัดพลังงาน ผ่านโครงการ“รวมพลังหาร2”ที่ได้ดําเนินงานจนถึงปัจจุบัน
สําหรับนิทรรศการสืบสานพระราชปณิธาน พระบิดาแห่งการพัฒนาพลังงานไทย แบ่งเป็น 3 โซน ได้แก่โซนที่1 ก้าวมั่นคงมีแนวคิดถ่ายทอดภารกิจตลอด25ปี ของ สนพ. ในการวางแผนและนโยบายด้านพลังงานให้พัฒนาไปอย่างมั่นคง ซึ่งภายในงานจะมีนิทรรศการแสดงภารกิจและผลงานสําคัญของ สนพ. ในช่วง25ปีที่ผ่านมา จนถึงปัจจุบัน และมีกิจกรรมเสวนาในหัวข้อ “Energy 4.0อนาคตพลังงาน อนาคตประเทศไทย”เพื่อให้เห็นทิศทางนโยบายและแผนพลังงานอนาคตของประเทศไทย พร้อมพบกับข้าราชการรุ่นใหม่ ที่เป็นBrand Ambassadorของ สนพ. ที่จะมาร่วมตอบข้อซักถามพูดคุยกับคนดังที่เป็นคนรุ่นใหม่ อาทิ น้าเน็ก เกตุเสพย์สวัสดิ์ ปาลกะวงศ์ ณ อยุธยา,เต๋อ ฉันทวิชช์ ธนะเสวี,แต้ว ณฐพร เตมีรักษ์ ดําเนินรายการโดย กันต์ กันตถาวร และยังมีกิจกรรมพิเศษistampถ่ายภาพลงแสตมป์ของไปรษณีย์ไทยที่มาร่วมเปิดบูธจัดทําแสตมป์ที่ระลึกวาระครบรอบ25ปี ณ ลานแฟชั่นฮอลล์ ชั้น1สยามพารากอน
โซนที่2ก้าวยั่งยืนมีแนวคิดนําเสนอบทบาทของกองทุนเพื่อส่งเสริมการอนุรักษ์พลังงานที่มีส่วนช่วยในการขับเคลื่อนพลังงานไทยพัฒนาไปอย่างยั่งยืน ด้วยภารกิจหลักที่สําคัญในการสนับสนุนงานวิจัย การลงทุน และการดําเนินงานในการอนุรักษ์พลังงานของส่วนราชการ รัฐวิสาหกิจ ภาคเอกชน โดยภายในงานจะมีนิทรรศการ 25 ผลงานเด่นกองทุนเพื่อส่งเสริมการอนุรักษ์พลังงาน โดยมีไฮไลต์นวัตกรรมด้านพลังงานมาร่วมจัดแสดง อาทิ เทคโนโลยีDR 100,แท่นอัดประจุไฟฟ้า สําหรับยานยนต์ไฟฟ้า,ระบบออบแห้งพลังงานแสงอาทิตย์ และยังมีกิจกรรมการเสวนาก้าวที่ยั่งยืนขับเคลื่อนพลังงานไทย ณ คริสตัลคอร์ท ชั้นM
โซนที่3ก้าวพอเพียงซึ่ง สนพ. ได้น้อมนําหลักคิดด้านความพอเพียง ซึ่งเป็นพระราชจริยวัตรอันงดงามของพระบาทสมเด็จพระปรมินทรมหาภูมิพลอดุลยเดช มาเผยแพร่ให้ประชาชนได้ตระหนักในการใช้ชีวิตพอเพียงเท่ากับการใช้พลังงานอย่างคุ้มค่า ประหยัด และมีประสิทธิภาพ โดยจะมีไฮไลต์นิทรรศการพระบิดาแห่งการพัฒนาพลังงานไทย,นิทรรศการพระราชจริยวัตร รัชกาลที่9ด้านความพอเพียง และนิทรรศการ 2 ทศวรรษโครงการ“รวมพลัง หาร2” และยังมีกิจกรรมการแสดงของโรงเรียนในพระบรมราชูปถัมภ์ พร้อมทั้งกิจกรรมร่วมจุดเทียนและร้องเพลงสรรเสริญพระบารมีเพื่อน้อมรําลึกถึงพระมหากรุณาธิคุณหาที่สุดมิได้ ร่วมกับศิลปินแห่งชาติ สันติ ลุนเผ่ และศิลปินกิตติมศักดิ์ กิต เดอะวอยซ์ รวมถึงศิลปินอีกหลายคน ณ ลานพาร์คพารากอน”
จากนั้น รองนายกรัฐมนตรี รัฐมนตรีว่าการกระทรวงพลังงาน ผู้อํานวยการสํานักงานนโยบายและแผนพลังงาน (สนพ.) และคณะผู้บริหารกระทรวงพลังงาน ได้เยี่ยมชมบูธนิทรรศการชีวิตพอเพียง ชีวิตหาร2และนิทรรศการต่าง ๆ ที่จัดแสดงไว้ โดยได้รองนายกรัฐมนตรี ได้สอบถามเกี่ยวกับนิทรรศการในโซนที่ 1 : 25 ปี สนพ. “ก้าวมั่นคง” และนิทรรศการโซนที่ 2 : 25 ปี กองทุนเพื่อส่งเสริมการอนุรักษ์พลังงาน “ก้าวยั่งยืน” ด้วยความสนใจ พร้อมกันนี้ รัฐมนตรีว่าการกระทรวงพลังงาน ผู้อํานวยการสํานักงานนโยบายและแผนพลังงาน (สนพ.) คณะผู้บริหารกระทรวงพลังงาน เจ้าหน้าที่ที่เกี่ยวข้อง สื่อมวลชน และประชาชน ได้ร่วมกันจุดเทียนและร้องเพลงสรรเสริญพระบารมี เพื่อน้อมรําลึกถึงพระมหากรุณาธิคุณหาที่สุดมิได้ ร่วมกับศิลปินแห่งชาติ สันติ ลุนเผ่ และศิลปินกิตติมศักดิ์ กิต เดอะวอยซ์ ตลอดจนศิลปินอีกหลายคน ณ ลานพาร์คพารากอน” ด้วย
-------------------
กลุ่มประชาสัมพันธ์และเผยแพร่ สํานักโฆษก